hotchpotch/miracl-hf-unified huggingface dataset:
สมหวัง สารสาส
ร้อยเอก สมหวัง สารสาส เป็นบุตรของพระสารสาสน์พลขันธ์ (ลอง สุนทานนท์) กับนางสารสาสน์พลขันธ์ (สวัสดิ์ อัศวนนท์) และเป็นอดีตสวามีในพระวรวงศ์เธอ พระองค์เจ้าอินทุรัตนา
ร้อยเอก สมหวัง สารสาส เป็นบุตรของพระสารสาสน์พลขันธ์ (ลอง สุนทานนท์) กับสวัสดิ์ สารสาสน์พลขันธ์ (สกุลเดิม: อัศวนนท์) มีพี่น้องร่วมบิดา-มารดา 4 คน คือ หม่อมงามจิตต์ บุรฉัตร ณ อยุธยา, จริตราบ สารสาส, โศภิณ อัศวเกียรติ์ และเสลา สก๊อต
จบการศึกษาจากโรงเรียนนายร้อยพระจุลจอมเกล้า แล้วเข้ารับราชการเป็นทหารสังกัดกองทัพบก ขณะมียศเป็น ร้อยเอก ได้ลาออกจากราชการเพื่อมาทำธุรกิจบริษัท ประกันภัยไทยวิวัฒน์ จำกัด จดทะเบียน เมื่อ 8 ตุลาคม พ.ศ. 2494 ร่วมกับบุคคลอื่นอีก 8 คน
ร้อยเอกสมหวัง สารสาส เคยมอบช้างไทยชื่อ ฮานาโกะ ให้แก่ญี่ปุ่นเมื่อปี พ.ศ. 2492 เพื่อเชื่อมความสัมพันธ์ระหว่างไทย-ญี่ปุ่น ซึ่งตลอดเวลาที่ผ่านมาช้างฮานาโกะได้เปรียบเสมือนทูตสันถวไมตรีระหว่างไทย-ญี่ปุ่น โดยเฉพาะในหมู่เยาวชนญี่ปุ่น และสวนสัตว์อิโนคาชิระ กรุงโตเกียว ได้จัดงานวันเกิดให้ช้างฮานาโกะมาอย่างต่อเนื่อง
พ.ศ. 2525 ร้อยเอกสมหวัง ได้รับตำแหน่งหัวหน้าพรรคปวงชนชาวไทย และมี ดร.กมล ชาญเลขา เป็นรองหัวหน้าพรรค
ร้อยเอกสมหวัง สารสาส ได้สมรสกับพระวรวงศ์เธอ พระองค์เจ้าอินทุรัตนา (พระธิดาสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิตกับหม่อมสมพันธ์ บริพัตร ณ อยุธยา) เมื่อวันที่ 4 กุมภาพันธ์ พ.ศ. 2496 มีบุตร-ธิดาด้วยกันสามคน คือ ธรณินทร์ สารสาส, สินนภา สารสาส, สันติ สารสาส ต่อมาได้หย่าร้างกับอินทุรัตนา และสมรสใหม่กับพนิดา สารสาส (สกุลเดิม: กำเนิดกาญจน์) มีบุตร-ธิดาด้วยกันสี่คน คือ วรวรรณ สารสาส, สันติทวี สารสาส, ศรีภพ สารสาส, ชินเวศ สารสาส
ร้อยเอก สมหวัง สารสาส ถึงแก่กรรมเมื่อ พ.ศ. 2540 พระราชทานเพลิงศพ ณ เมรุวัดเทพศิรินทราวาส วันเสาร์ที่ 25 มกราคม พ.ศ. 2540
ยูโดในซีเกมส์ 2015
ยูโด ใน ซีเกมส์ 2015 จัดขึ้นที่ เอ็กซ์โป ฮอลล์ 2, ประเทศสิงคโปร์ ตั้งแต่วันที่ 6–8 มิถุนายน 2558.
จากนักกีฬาทั้งหมด 82 คนจาก 9 ชาติสมาชิกที่เข้าร่วมการแข่งขันยูโดในซีเกมส์ 2015:
ยุคสเทเนียน
ยุคเอกทาเซียน←ยุคสเทเนียน→ยุคโทเนียน
ยุคสเทเนียน()เป็นยุคสุดท้ายในมหายุคมีโซโพรเทอโรโซอิกอยู่ระหว่าง 1,200 ล้านปีมาแล้วถึง 1,000 ล้านปีมาแล้ว ในยุคนี้มีแบคทีเรียยูแคริโอตมากมาย และได้มีสัตว์หลายเซลล์ยุคแรกเกิดขึ้น เป็นสัตว์ที่ยังมองไม่เห็น บนผืนดินยังว่างเปล่า และเป็นมหาทวีปโรดิเนีย
ปันจักสีลัตในซีเกมส์ 2015
ปันจักสีลัต ใน ซีเกมส์ 2015 จัดขึ้นที่ เอ็กซ์โป ฮอลล์ 2, ประเทศสิงคโปร์ ตั้งแต่วันที่ 10–14 มิถุนายน 2558.
จากนักกีฬาทั้งหมด 107 คนจาก 9 ชาติสมาชิกที่เข้าร่วมการแข่งขันกีฬาปันจักสีลัตในซีเกมส์ 2015:
คู่วุ่นลุ้นแผนรัก
คู่วุ่นลุ้นแผนรัก เป็นละครโทรทัศน์ไทย บทประพันธ์และบทโทรทัศน์โดย อภิวัฒน์ เล่าสกุล (นามปากกา เล่าเต็ง) ผลิตโดย บริษัท ปรากฏการณ์ดี จำกัด กำกับการแสดงโดย ตรัยยุทธ กิ่งภากรณ์ นำแสดงโดย วิน-ธาวิน เยาวพลกุล กับ ขวัญ-อุษามณี ไวทยานนท์ และนักแสดงอีกมากมาย ออกอากาศครั้งแรกทางสถานีโทรทัศน์สีกองทัพบกช่อง 7 ทุกวันจันทร์ - อังคาร เวลา 20.30 น. ตั้งแต่วันที่ 2 กุมภาพันธ์ พ.ศ. 2559 ถึงวันที่ 22 มีนาคม พ.ศ. 2559 และนำมาออกอากาศซ้ำ (รีรัน) อีกครั้ง ทุกวันจันทร์ - พฤหัสบดี เวลา 13.45-15.40 น. และวันศุกร์ เวลา 13.00-14.10 น. ตั้งแต่วันที่ 12 เมษายน พ.ศ. 2560
เปตองในซีเกมส์ 2015
เปตอง ใน ซีเกมส์ 2015 จัดขึ้นที่ ปาเด็ง, ประเทศสิงคโปร์ ตั้งแต่วันที่ 6–15 มิถุนายน 2558
ในครั้งนี้นักกีฬาไทยสร้างประวัติศาสตร์ด้วยการคว้าเหรียญทองมาทั้งหมด 8 เหรียญ จากการส่งเข้าแข่งขันทั้งหมด 8 ประเภท
จากนักกีฬาทั้งหมด 91 คนจาก 10 ชาติสมาชิกที่เข้าร่วมการแข่งขันกีฬาเปตองในซีเกมส์ 2015:
กีฬาเรือพายในซีเกมส์ 2015
กีฬาเรือพายในซีเกมส์ 2015 จัดขึ้นที่ช่องแคบมารีนา, ประเทศสิงคโปร์ ตั้งแต่วันที่ 11–14 มิถุนายน 2558.
จากนักกีฬาทั้งหมด 173 คนจาก 7 ชาติสมาชิกที่เข้าร่วมการแข่งขันกีฬาเรือพายในซีเกมส์ 2015:
ฮงอินโบ ชูซะกุ
ฮงอินโบ ชูซะกุ (; ) เจ้าของฉายา "ชูซะกุ ผู้คงกระพัน" หรือชื่อแรกเกิด คุวะบะระ โทะระจิโร (; ; 5 พฤษภาคม ค.ศ. 1829 — ค.ศ. 1862) เป็นนักหมากล้อมระดับอาชีพชาวญี่ปุ่นในศตวรรษที่ 19 เขาเป็นที่รู้จักจากหมากไร้พ่าย ในการแข่งขันศึกหน้าปราสาท; สามสิบเกมประจำปีกับโอตะ ยูโซ กับการเปิดหมากแบบชูซะกุด้วยตัวหมากสีดำ หลังจากการเสียชีวิต เขาได้รับการเลื่อนตำแหน่งเป็นปราชญ์หมากล้อม และอยู่ถัดจากฮงอินโบ ชูวะ ผู้เป็นอาจารย์ของเขา ฮงอินโบ ชูซะกุ ได้รับการยกย่องเป็นผู้เล่นที่แข็งแกร่งที่สุดตั้งแต่ปี ค.ศ. 1847/8 จนถึงปีที่เขาเสียชีวิตใน ค.ศ. 1862 เขาได้รับฉายาว่าเป็น"ชูซะกุ ผู้คงกระพัน" เนื่องจากการเดินหมากที่ไร้เทียมทาน ของการแข่งขันศึกหน้าปราสาท
ในปี ค.ศ. 1862 เกิดการระบาดของอหิวาตกโรคไปทั่วประเทศญี่ปุ่น ชูซะกุมีแนวโน้มที่จะติดโรคในสำนักฮงอินโบ แล้วเขาก็ล้มป่วยลง กระทั่งเสียชีวิตลงในวันที่ 8 สิงหาคม ขณะมีอายุได้เพียง 33 ปี
ชื่อของชูซะกุ มีความเกี่ยวข้องกับการเปิดหมากแบบชูซะกุ ซึ่งเป็นวิธีการหนึ่งในการเปิดเกมด้วยตัวหมากสีดำ โดยได้รับการพัฒนาสู่ความเป็นปรมัตถ์ (แต่ไม่ได้คิดค้น) โดยตัวเขาเอง และเป็นพื้นฐานของการเปิดเกมที่ได้รับความนิยมจึงถึงช่วงทศวรรษที่ 1930
ชูซะกุยังได้รับการจดจำโดยหมายเลขชูซะกุ ซึ่งมีความเทียบเท่ากับหมายเลขแอร์ดิชสำหรับผู้เล่นหมากล้อม
เมื่อวันที่ 6 มิถุนายน ค.ศ. 2014 กูเกิล ดูเดิล ได้ฉลองวันคล้ายวันเกิดเพื่อระลึกถึง 185 ปีของชูซะกุ โดยเรื่องนี้ทำให้เกิดความขัดแย้งในสหราชอาณาจักร เนื่องด้วยความรู้สึกที่ถูกตัดหน้าสำหรับวาระครบ 70 ปีการยกพลขึ้นบกที่นอร์ม็องดี พวกเขาเห็นว่าไม่เหมาะสมสำหรับการให้เกียรติแก่ชาวญี่ปุ่นในครั้งนี้ ส่งผลให้มีการแก้ไขหน้าเว็บ Google.uk อย่างรีบเร่ง
ในมังงะและอะนิเมะซีรีส์ "ฮิคารุเซียนโกะ" ชูซะกุได้พบกับวิญญาณของนักเล่นหมากล้อมที่มีชื่อว่าฟูจิวาระ โนะ ซาอิ ชูซะกุจึงได้เป็นสื่อกลางให้วิญญาณของซาอิได้เดินหมากที่แข็งแกร่ง โดยการบอกให้ชูซะกุเป็นผู้เดินหมากตามที่ตนกำหนด
มาเรีย ลุยซา แห่งสเปน
อินฟันตา มาเรีย ลุยซา แห่งสเปน (สเปน: "María Luisa", ) ทรงเป็นจักรพรรดินีแห่งโรมันอันศักดิ์สิทธิ์ พระราชีนีแห่งฮังการีและโบฮีเมีย และแกรนด์ดัชเชสแห่งทัสคานี ด้วยการเป็นอัครมเหสีในจักรพรรดิเลโอโปลด์ที่ 2
พระองค์ทรงเป็นพระราชธิดาในเจ้าหญิงมาเรีย อะมาเลีย แห่งซัคเซิน กับพระเจ้าคาร์ลแห่งชิซิลีและเนเปิลส์ ภายหลังเมื่อพระราชบิดาได้ขึ้นครองราชย์เป็นพระเจ้าการ์โลสที่ 3 แห่งสเปน พระองค์ก็ดำรงฐานันดรเป็น "อินฟันตา มาเรีย ลุยซา แห่งสเปน" เดิมทีพระองค์ถูกวางตัวให้อภิเษกกับอาร์ชดยุกโยเซฟ (จักรพรรดิโยเซฟที่ 2 ในอนาคต) แต่ก็ถูกขัดขวางจาก พระเจ้าหลุยส์ที่ 15 แห่งฝรั่งเศส ที่ต้องการให้อาร์ชดยุกโยเซฟไปอภิเษกกับพระราชนัดดาของพระองค์ คือ เจ้าหญิงอิซาเบลลาแห่งปาร์มา แทน
ในวันที่ 16 กุมภาพันธ์ 1764 พระองค์ได้ทรงอภิเษกโดยฉันทะ ที่มาดริด กับอาร์ชดยุก ปีเตอร์ เลโอโปลด์ พระราชโอรสองค์รองในจักรพรรดิฟรันซ์ที่ 1 แห่งโรมันอันศักดิ์สิทธิ์ ซึ่งอาร์ชดยุกปีเตอร์ เลโอโปลด์ ขณะนั้นมีสถานะเป็นรัชทายาทของแกรนด์ดัชชีทัสคานี หนึ่งปีถัดมาที่อินส์บรุค ในวันที่ 5 สิงหาคม เธอก็ได้ทำการสมรสต่อหน้ากับอาร์ชดยุก ปีเตอร์ เลโอโปลด์ แต่หลังจากนั้นเพียง 13 วัน จักรพรรดิฟรันซ์ที่ 1 ก็เสร็จสวรรคต นั่นทำให้อาร์ชดยุกปีเตอร์ เลโอโปลด์ได้ขึ้นเป็นแกรนด์ดยุกแห่งทัสคานี และพระองค์ในฐานะพระชายาก็ได้ขึ้นเป็นแกรนด์ดัชเชสแห่งทัสคานี เดือนถัดมาทั้งสองพระองค์ก็ย้ายไปพำนักยังฟลอเรนซ์เป็นเวลา 25 ปี จนถึงปี 1790 เมื่อจักรพรรดิโยเซฟที่ 2 เสด็จสวรรคตและพระสวามีของพระองค์ได้ขึ้นเป็นจักรพรรดิโรมันอันศักดิ์สิทธิ์พระองค์ใหม่ พระองค์ย้ายไปพำนักที่พระราชวังหลวงในกรุงเวียนนา และใช้ชีวิตที่นั่นจนสิ้นพระชนม์
โกชาบัมบา
โกชาบัมบา () เป็นเมืองทางตอนกลางของประเทศโบลิเวีย ตั้งอยู่ในเทือกเขาแอนดีส เป็นเมืองหลวงของจังหวัดโกชาบัมบา และเป็นเมืองใหญ่เป็นอันดับ 4 ของประเทศ มีประชากร 1,938,401 คน ชื่อของเมืองเป็นคำประสมในภาษาเกชัว คำว่า "qucha" หมายถึง ทะเลสาบ และ "pampa" หมายถึง ที่ราบเปิด เมืองอยู่สูงจากระดับน้ำทะเลปานกลาง 2,558 ม.
พระสารสาสน์พลขันธ์ (ลอง สุนทานนท์)
พันโท พระสารสาสน์พลขันธ์ (ลอง สุนทานนท์) เป็นอดีตรัฐมนตรีว่าการกระทรวงเศรษฐการ ในรัฐบาลพลเอก พระยาพหลพลพยุหเสนา
พันโท พระสารสาสน์พลขันธ์ (ลอง สุนทานนท์) เป็นบุตรของนายใหญ่ และนางจำรัส สุนทานนท์ มีน้องสาว 1 คน คือท่านผู้หญิงเลื่อม ศัลยาวิธานนิเทศ ภรรยาของพลโทพระยาศัลวิธานนิเทศ (แอบ รักตประจิต) อดีตสมุหพระราชมณเฑียรและนายกราชบัณฑิตยสถาน
เมื่อวันที่ 19 ธันวาคม พ.ศ. 2456 พระสารสาสน์พลขันธ์ ขณะที่เป็น พันตรี หลวงศัลวิธานนิเทศ ได้รับพระราชทานสกุล "สุนทานนท์"
ประมาณ พ.ศ. 2458 สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ องค์เสนาธิการทหารบกในขณะนั้น ได้ทรงมอบหมายให้พระสารสาสน์พลขันธ์ เป็นผู้สอนหนังสือในฐานะเป็นครูคนแรกแก่พระโอรสวัย 7 ขวบ ที่วังปารุสกวัน
29 มีนาคม พ.ศ. 2477 พระสารสาสน์พลขันธ์ (ลอง สุนทานนท์) ได้รับการแต่งตั้งเป็นรัฐมนตรีว่าการกระทรวงเศรษฐการ ในรัฐบาลพลเอก พระยาพหลพลพยุหเสนาแทนพระยาโกมารกุลมนตรี (ชื่น โกมารกุล ณ นคร) และพ้นจากตำแหน่งไปเมื่อ 22 กันยายน พ.ศ. 2477 เนื่องจากลาออกพร้อมนายกรัฐมนตรีและรัฐมนตรีทั้งคณะ
พันโท พระสารสาสน์พลขันธ์ (ลอง สุนทานนท์) สมรสกับนางสวัสดิ์ สารสาสน์พลขันธ์ ธิดาพระยาราชายสาธก (ง่วนสุน อัศวนนท์) กับคุณหญิงฟอง มีบุตรธิดา 5 คน คือ
บุนเดิสลีกา ฤดูกาล 2015–16
การแข่งขันฟุตบอลบุนเดิสลีกา ฤดูกาล 2015–16 เป็นฤดูกาลที่ 53 ของรายการบุนเดิสลีกา ซึ่งเป็นฟุตบอลลีกสูงสุดของประเทศเยอรมนี บาเยิร์นมิวนิก คือทีมแชมป์เก่าที่จะต้องมาป้องกันแชมป์ให้ได้ หลังจากชนะเลิศถาดแชมป์บุนเดิสลีกาสมัยที่ 24 และสมัยที่ 25 เมื่อฤดูกาลที่ผ่านมา
บาเยิร์น มิวนิกสามารถคว้าแชมป์ในฤดูกาล 2015–16 ในหนล่าสุดในเลกที่สองเมื่อวันที่ 7 พฤษภาคม ค.ศ. 2016, ดังนั้นจึงกลายเป็นสโมสรแรกที่สามารถสร้างประวัติศาสตร์ของบุนเดิสลีกาและ แชมเปียนชิปฟุตบอลเยอรมัน ที่จะชนะเลิศคว้าแชมป์สี่สมัยติดต่อกัน.
ทีมที่จบฤดูกาลด้วยอันดับที่ 16, จะเผชิญหน้าพบกับทีมอันดับที่ 3 จาก ซไวเทอบุนเดิสลีกา ฤดูกาล 2015–16 สำหรับการเล่นเพลย์ออฟระบบสองนัดเหย้า-เยือน. ผู้ชนะในการแข่งขันแบบรวมผลสองนัดหลังจากนี้ก็จะได้ผ่านไปเล่นฟุตบอลบุนเดิสลีกา ฤดูกาล 2016–17.
"รวมผลสองนัด ไอน์ทรัคท์ แฟรงก์เฟิร์ต ชนะ 2–1."
เอ็มทีวีอันพลักด์ (อัลบั้มเคที เพร์รี)
เอ็มทีวีอันพลักด์ ( แสดงในไอทูนส์ในชื่อ เอ็มทีวีอันพลักด์: เคที เพร์รี) เป็นอีพี และอัลบั้มบันทึกการแสดงสดของนักร้องอเมริกัน เคที เพร์รี ออกจำหน่ายในสหรัฐอเมริกาในวันที่ 13 พฤศจิกายน ค.ศ. 2009 โดยสังกัดแคปิตอลเรเคิดส์ หลังจากออกอากาศรายการ"เอ็มทีวีอันพลักด์"ตอนพิเศษมากกว่า 100 ตอน เอ็มทีวีต้องการนำซีรีส์นี้กลับมาเพื่อฉายให้คนรุ่นหลัง ช่องเอ็มทีวีจ้างนักร้องที่มีชื่อเสียงและกำลังเป็นกระแสมาแสดงในซีรีส์ชุดนี้ รวมถึงเพร์รี ซึ่งแสดงความสนใจในความคิดที่เธอจะได้แสดงความสามารถในฐานะนักร้องและแบ่งบันเรื่องราวผ่านบทเพลงที่เธอขับร้อง
อีพีประกอบด้วยเพลงฉบับเรียบเรียงใหม่ 5 เพลงจากอัลบั้ม"วันออฟเดอะบอยส์" เพลงที่ไม่ได้ออกจำหน่าย 1 เพลง และเพลงของฟาวเทนส์ออฟเวนฉบับทำใหม่ 1 เพลง อัลบั้มประกอบด้วยแผ่นดิสก์ออดิโอ และดีวีดีวิดีโอบันทึกการแสดง และบทสัมภาษณ์ เมื่ออัลบั้มออกจำหน่าย เอ็มทีวีอันพลักด์ได้รับคำวิจารณ์แบบคละกัน โดยนักวิจารณ์สงสัยความคิดที่ให้เพร์รีขับร้องเพลงในแบบอะคูสติก ขณะที่บางคนมองว่าเพร์รีเป็นนักร้องที่ขยัน บนชาร์ตบิลบอร์ด 200 ของสหรัฐอเมริกา อัลบั้มเปิดตัวที่อันดับที่ 168 ขณะที่ในชาร์ตอัลบั้มของฝรั่งเศสและสวิตเซอร์แลนด์ อัลบั้มขึ้นอันดับที่ 192 และ 82
ชมรมเสียงใส ถือไมค์ตามฝัน
ชมรมเสียงใส ถือไมค์ตามฝัน () เป็นภาพยนตร์ดนตรีอเมริกันแนวตลกของประเทศอังกฤษ กำกับโดย เจสัน มัวร์ นำแสดงโดย แอนนา เคนดริก, บริทนีย์ สโนว์, แอนนา แคมป์, รีเบล วิลสัน, อเล็กซิส แน็ปป์, อดัม เดอไวน์ และเฟร็ดดี้ สโตรมา เป็นหนึ่งในตัวละครหลัก ออกฉายในสหราชอาณาจักรเมื่อวันที่ 28 กันยายน พ.ศ. 2555 ภาพยนตร์เรื่องนี้ดัดแปลงมาจากหนังสือ มิคกี้ แร็ปคิน และเริ่มถ่ายทำในเดือนธันวาคม พ.ศ. 2554 ในเมืองแบตันรูชเป็นเมืองหลวงของรัฐลุยเซียนา
ภาพยนตร์เรื่องนี้ได้ฉายรอบปฐมทัศน์ในลอสแอนเจลิส เมื่อวันที่ 24 กันยายน พ.ศ. 2555 วางจำหน่ายในวันที่ 28 กันยายน พ.ศ. 2555 โดยภาพยนตร์เรื่องนี้ได้รับความคิดเห็นในเชิงบวกจากนักวิจารณ์ภาพยนตร์ และทำรายได้ถึง 115 ล้านดอลลาร์สหรัฐ นอกจากนี้ยังเป็นภาพยนตร์เรื่องที่สามที่ทำรายได้สูงสุดของหนังตลกแนวดนตรีอเมริกัน รองจาก "สคูรออฟร็อค (School of Rock)" อีกด้วย
เมื่อเบก้านำคณะนักร้องอะคูสติกก้าวพ้นจากการเรียบเรียงเพลงแบบดั้งเดิมและท่วงทำนองประสานที่เพอร์เฟคท์ เพื่อเข้าสู่การผสมผสานเพลงในรูปแบบใหม่ พวกเธอก็ต้องต่อสู้ฟาดฟันเพื่อไต่ขึ้นไปถึงระดับสูงสุดของโลกที่เชือดเฉือนกันของแวดวงอะแคปเปล่าระดับมหาวิทยาลัยนี่อาจจะกลายเป็นสิ่งที่เจ๋งที่สุดที่พวกเธอจะได้ทำหรืออาจจะเป็นสิ่งที่เพี้ยนที่สุด และบางทีมันอาจเป็นทั้งสองอย่างก็ได้นะ
สิงห์รถบรรทุก
สิงห์รถบรรทุก เป็นภาพยนตร์ไทยที่สร้างขึ้นครั้งแรกเมื่อปี พ.ศ. 2520 โดยสร้างจากบทประพันธ์ของ เพชร สถาบัน นำแสดงโดย สมบัติ เมทะนี , มยุรา ธนะบุตร จนกระทั่งปี พ.ศ. 2558 บริษัท ป๊าสั่งย่าสอน จำกัด ได้นำเรื่องนี้มาสร้างในรูปแบบละครโทรทัศน์ ทางช่อง 7 และได้ ภูเขา เป็นผู้ดัดแปลงเป็นบทโทรทัศน์ นำแสดงโดย ชนะพล สัตยา , กวิตา รอดเกิด และนักแสดงอีกคับคั่ง กำกับการแสดงโดย นิรัตติศัย กัลย์จาฤก และ สุทธิพร เมธา ผลิตโดย บริษัท ป๊าสั่งย่าสอน จำกัด ออกอากาศทุกวันศุกร์-เสาร์-อาทิตย์ เวลา 20.20 น. - 22.30 น. ทางสถานีโทรทัศน์สีกองทัพบกช่อง 7
อู๋ ชิงหยวน
อู๋ ชิงหยวน (; ; 12 มิถุนายน ค.ศ. 1914 — 30 พฤศจิกายน ค.ศ. 2014) เป็นที่รู้จักกันดีในการออกเสียงชื่อของเขาในภาษาญี่ปุ่นคือ โกะ เซเง็ง () เป็นครูหมากล้อมชาวจีนที่พำนักในญี่ปุ่น เขาได้รับการพิจารณาโดยผู้เล่นหลายคน ว่าเป็นผู้เล่นหมากล้อมที่ยิ่งใหญ่ที่สุดในศตวรรษที่ 20
เกิดเมื่อวันที่ 12 มิถุนายน ค.ศ. 1914 ที่อำเภอหมิ่นโหว มณฑลฝูเจี้ยน ทางตะวันออกเฉียงใต้ของประเทศจีน อู๋ ชิงหยวน ไม่ได้เริ่มต้นเรียนหมากล้อมจนกระทั่งอายุได้เก้าขวบ ซึ่งถือว่าค่อนข้างล่าช้าสำหรับมืออาชีพ (ฮงอินโบ โดซะกุ เรียนหมากล้อมครั้งแรกตั้งแต่อายุเจ็ดขวบ และฮงอินโบ ชูซะกุ เรียนก่อนอายุหกขวบ) พ่อของเขา ได้รับบทเรียนหมากล้อมจากฮงอินโบ ชูโฮะ เมื่อครั้งเป็นนักศึกษาอยู่ที่ประเทศญี่ปุ่น ซึ่งเชื่อว่าเป็นผู้แนะนำให้เขารู้จักหมากล้อม อู๋ ชิงหยวน สามารถพัฒนาฝีมือจนเก่งกาจได้อย่างรวดเร็ว และเพียงไม่นาน เขาก็เป็นที่รู้จักในฐานะอัจฉริยะหมากล้อม
ในช่วงเช้าของวันที่ 30 พฤศจิกายน ค.ศ. 2014 อู๋ ชิงหยวน ได้เสียชีวิตจากสาเหตุตามธรรมชาติที่โรงพยาบาลในโอะดะวะระ จังหวัดคะนะงะวะ ประเทศญี่ปุ่น สิริอายุได้ 100 ปี
อู๋ ชิงหยวน มีความโดดเด่นในด้านการพัฒนาฝีมือได้อย่างรวดเร็ว ซึ่งรวมถึงรูปแบบการเล่น, รูปแบบการโจมตี, การตัดสินตำแหน่ง และการอ่านเกมที่แม่นยำ เขาสามารถจัดกลุ่มได้อย่างรวดเร็ว ด้วยการสร้างจุดใหญ่ขึ้นก่อน และมักใช้เวลาในการเดินเกมน้อยกว่าฝ่ายตรงข้าม เขามีความยอดเยี่ยมในการใช้ความหนา และสร้างการแลกเปลี่ยนที่มีขนาดใหญ่ ซึ่งสามารถอ่านเกมได้อย่างรวดเร็วและแม่นยำ รวมถึงสัญชาติญาณและการตัดสินตำแหน่งของเขามักได้รับการยกย่อง นอกจากนี้ ยังมีการตั้งข้อสังเกตว่าเขาไม่ค่อยแพ้ในการผลัดกันกินแบบหนึ่งต่อหนึ่ง เช่นเดียวกับผู้เล่นหลายคนในยุคของเขา ที่มีความเชี่ยวชาญด้านการเปิดหมากแบบชูซะกุ ก่อนที่จะเปลี่ยนมาใช้รูปแบบของเขาเองในภายหลัง
ในปี ค.ศ. 2006 เถียน จ้วงจ้าง ซึ่งเป็นผู้กำกับชาวจีน ได้สร้างผลงานภาพยนตร์ชีวประวัติที่ได้รับรางวัล ซึ่งเป็นเรื่องราวเกี่ยวกับอู๋ ชิงหยวน ที่มีชื่อว่า"เดอะ โกะ มาสเตอร์" โดยมีนักแสดงชาวไต้หวันชื่อจางเจิ้น รับบทเป็นอู๋ ชิงหยวน
สมเด็จพระพุฒาจารย์ (เขียว จนฺทสิริ)
สมเด็จพระพุฒาจารย์ (เขียว จนฺทสิริ) เป็นพระภิกษุธรรมยุติกนิกาย อดีตเจ้าคณะใหญ่คณะกลางและเจ้าอาวาสวัดราชาธิวาสราชวรวิหาร
สมเด็จพระพุฒาจารย์ มีนามเดิมว่าเขียว เกิดเมื่อวันอังคาร แรม 13 ค่ำ เดือนยี่ ปีมะเส็ง ตรงกับวันที่ 7 มกราคม พ.ศ. 2376 เป็นบุตรคนโตของหมื่นพร (น่วม) กรมพระตำรวจขวา กับนางทรัพย์ เมื่ออายุได้ 11 ปี โยมมารดาได้ฝากท่านไว้กับพระสมุห์รอด วัดสมอราย หลังโกนจุกเมื่ออายุ 13 ปีจึงบรรพชาเป็นสามเณรโดยมีพระสมุห์รอดเป็นพระอุปัชฌาย์ ปีต่อมาได้บรรพชาซ้ำในคณะธรรมยุติกนิกาย โดยมีพระอริยมุนี (ทับ พุทฺธสิริ) เป็นพระอุปัชฌาย์ แล้วเล่าเรียนภาษาบาลีกับพระอริยกวี (ทิง) และได้เข้าสอบพระปริยัติธรรมได้เป็นเปรียญธรรม 3 ประโยค ขณะอายุ 17 ปี
เมื่ออายุย่าง 23 ปี ตรงกับต้นปีเถาะ จ.ศ. 1217 (พ.ศ. 2358) จึงได้อุปสมบทเป็นพระภิกษุ ณ โบสถ์แพ หน้าวัดสมอราย โดยพระอริยมุนี (ทับ พุทฺธสิริ) เป็นพระอุปัชฌาย์ พระปลัดยิ้ม จนฺทรํสี และพระมหาเหมือน สุมิตฺโต เป็นคู่กรรมวาจาจารย์ เมื่อพระอริยมุนี (ทับ พุทฺธสิริ) ย้ายไปครองวัดโสมนัสราชวรวิหาร ท่านได้ติดตามไปอยู่ด้วย
ท่านได้เข้าสอบพระปริยัติธรรมอีกครั้งในปีมะเส็ง พ.ศ. 2400 แปลเพิ่มได้อีก 3 ประโยค รวมเป็นเปรียญธรรม 6 ประโยค และในปีมะเมีย พ.ศ. 2413 ได้เข้าสอบที่พระที่นั่งดุสิตมหาปราสาท ได้เพิ่มอีก 1 ประโยค เป็นเปรียญธรรม 7 ประโยค และเข้าสอบครั้งสุดท้ายในปีชวด พ.ศ. 2419 ณ พระที่นั่งสุทไธสวรรยปราสาท ได้เพิ่มอีก 1 ประโยค รวมเป็นเปรียญธรรม 8 ประโยค
เมื่อวันศุกร์ แรม 9 ค่ำ เดือน 12 ตรงกับวันที่ 19 พฤศจิกายน พ.ศ. 2429 พระบาทสมเด็จพระจุลจอมเกล้าเจ้าอยู่หัวโปรดให้นิมนต์ท่านไปเป็นเจ้าอาวาสวัดราชาธิวาส และได้ปกครองวัดนี้ตราบจนมรณภาพ นอกจากนี้ในปี พ.ศ. 2448 ท่านยังได้รับแต่งตั้งเป็นเจ้าคณะใหญ่คณะกลาง จนเมื่อพระบาทสมเด็จพระมงกุฎเกล้าเจ้าอยู่หัวทรงพระดำริว่าท่านชราและทุพพลภาพมากจนไม่อาจปฏิบัติหน้าที่ได้ จึงโปรดให้ท่านพ้นจากตำแหน่งเจ้าคณะใหญ่คณะกลาง แต่ยังดำรงสมณศักดิ์ ราชทินนาม นิตยภัต และฐานานุกรมตามเดิมสืบต่อไปสมเด็จพระพุฒาจารย์ (เขียว จนฺทสิริ) มีอัธยาศัยสงบ สันโดษ ไม่มีเวรไม่มีภัยกับใคร แต่ก็ไม่ละทิ้งหน้าที่ในการสงเคราะห์ผู้อื่นอยู่เสมอ เช่น เป็นอุปัชฌาย์ในการบรรพชาและอุปสมบทกุลบุตร แสดงพระธรรมเทศนา เป็นต้น
สมเด็จพระพุฒาจารย์ (เขียว จนฺทสิริ) อาพาธด้วยโรคชรา ถึงแก่มรณภาพเมื่อวันที่ 2 มีนาคม พ.ศ. 2455 (นับแบบปัจจุบันตรงกับปี พ.ศ. 2456) ปีชวด เวลา 2 ยาม 25 นาที พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้พระเจ้าบรมวงศ์เธอ พระองค์เจ้าชุมพลสมโภช กรมหลวงสรรพสิทธิประสงค์ เสด็จไปสรงน้ำศพ พระราชทานโกศไม้สิบสองบรรจุศพ และให้พระสวดพระอภิธรรมมีกำหนด 1 เดือน
ภาวะน้ำเป็นพิษ
ภาวะน้ำเป็นพิษ () หรือ ภาวะมีโซเดียมในเลือดน้อยเกินแบบเจือจาง (dilutional hyponatremia) เป็นภาวะอันตรายที่เกิดจากการดื่มน้ำมากเกินไป โดยทั่วไป น้ำเป็นสารที่มีความเป็นพิษน้อยมาก คือมีค่า LD มากกว่า 90 มิลลิลิตร/กิโลกรัมเมื่อดื่มน้ำมากเกินไป จะทำให้เกิดความไม่สมดุลของสารอิเล็กโทรไลต์ต่าง ๆ เพื่อทำให้ทั้งภายในและภายนอกเซลล์มีความเข้มข้นเท่ากัน เซลล์จึงต้องขยายตัวขึ้น ซึ่งหากเกิดกับสมองจะทำให้ความดันในกะโหลกศีรษะเพิ่มสูงขึ้น ผลที่ตามมาจะทำให้ปวดหัว สับสน และง่วงซึม และอาจหายใจลำบาก กล้ามเนื้ออ่อนแรง กระตุกหรือเป็นตะคริว สัญญาณชีพที่ผิดปกติจะเริ่มเด่นชัด เช่น หัวใจและชีพจรเต้นช้าลง หากเซลล์สมองขยายตัวมากเกินไปจะทำให้หลอดเลือดถูกบีบ ทำให้สมองบวม และนำไปสู่การเสียชีวิตได้วิธีการป้องกันคือ ควรดื่มน้ำเมื่อรู้สึกกระหายเท่านั้น เพราะร่างกายมีกลไกทางสรีรวิทยาที่รู้ว่าเมื่อไรร่างกายต้องการน้ำ สำหรับผู้ที่เล่นกีฬาหนัก ๆ ควรดื่มเครื่องดื่มเกลือแร่ในปริมาณพอสมควร และไม่ควรดื่มน้ำเปล่าในปริมาณมาก
ตุอีล
ตุอีล () หรือที่คนไทยบางคนเรียกว่า ขนมเบื้องฝรั่งเศส เป็นคุกกี้หรือเวเฟอร์ชนิดหนึ่ง มีลักษณะบางกรอบ มีรสหวานหรือรสกลมกล่อม และทำจากแป้งหรือเนยแข็ง คำว่า "ตุอีล" ในภาษาฝรั่งเศสแปลว่า "กระเบื้อง" สื่อถึงรูปทรงของกระเบื้องลอนมุงหลังคาซึ่งขนมชนิดนี้ควรจะมีลักษณะคล้ายกันเมื่อทำเสร็จ โดยทั่วไปมักใช้ตุอีลเป็นเครื่องตกแต่งขนมหวาน เช่น ปันนาค็อตตา หรือใช้เป็นถ้วยไอศกรีมหรือซอร์เบที่กินได้
ตุอีลเป็นคุกกี้บาง ๆ ซึ่งตั้งชื่อตาม "ตุอีล" หรือกระเบื้องที่ใช้มุงหลังคาบ้านตามชนบทของประเทศฝรั่งเศสโดยเฉพาะในภูมิภาคพรอว็องส์ ส่วนผสมของตุอีลแบบดั้งเดิมจะประกอบด้วยแป้ง น้ำตาล และเนยละลาย ตีเข้าด้วยกัน ทำเป็นแผ่นกลมบาง โรยแอลมอนด์แล้วนำไปอบ ทั้งนี้ต้องดัดตุอีลให้โค้งขณะที่ยังร้อนอยู่หลังจากอบเสร็จ ไม่เช่นนั้นจะแตกหรือหัก และเพื่อให้ได้รูปทรงที่โค้งจึงมักจะดัดตุอีลบนพื้นผิวโค้ง เช่น ขวดไวน์ ไม้นวดแป้ง เป็นต้น ในฝรั่งเศสมีแผ่นพิมพ์สำหรับดัดตุอีลขายด้วย อย่างไรก็ตาม อาจทิ้งไว้เป็นทรงแบนเรียบธรรมดาเหมือนขนมลิ้นแมวก็ได้
กีฬาวอลเลย์บอลในเอเชียนเกมส์ 1958
วอลเลย์บอลในเอเชียนเกมส์ 1958 การแข่งขันครั้งนี้จะมีประเภททีมชายเท่านั้น จัดขึ้นที่สนามวอลเลย์บอลกลางแจ้งโคะมะซะวะ, กรุงโตเกียว, ประเทศญี่ปุ่น
พระยาอภัยสงคราม (นกยูง บุนนาค)
พระยาอภัยสงคราม (นกยูง บุนนาค) เกิด พศ. 2366 ในสมัยพระบาทสมเด็จพระพุทธเลิศหล้านภาลัยรัชกาลที่ 2 เป็นบุตรของ สมเด็จเจ้าพระยาบรมมหาประยูรวงศ์(ดิศ บุนนาค) กับหม่อมเกษ เป็นหม่อมพระราชทานจากพระบาทสมเด็จพระพุทธเลิศหล้านภาลัย 
เริ่มเข้ารับราชการในสมัยพระบาทสมเด็จพระนั่งเกล้าเจ้าอยู่หัวรัชกาลที่3 เป็นจมื่นรักษพิมาน ปลัดกรมตำรวจ ฝ่ายพระราชวังบวรฯ ในสมัยสมเด็จพระจอมเกล้าเจ้าอยู่หัวรัชกาลที่4 ได้เป็นพระยาอภัยสงคราม จางวางอาสา 6 เหล่าฝ่ายพระราชวังบวรฯ ถึงแก่กรรมในปี วันที่ 20 กันยายน พศ. 2409
พระยาอภัยสงคราม(นกยูง บุนนาค) เป็นบุตรของ สมเด็จเจ้าพระยาบรมหาประยูรวงศ์(ดิศ บุนนาค)กับหม่อมเกษ หม่อมเกษเป็นหม่อมพระราชทานจากพระบาทสมเด็จพระพุทธเลิศหล้านภาลัยรัชกาลที่ 2
สมรสกับคุณหญิงปริก ธิดาพระยาเสนานุชิต (นุช ณ นคร)
มีบุตรชื่อ พระยาอรรคราชนารถภักดี (หวาด บุนนาค) และตาด บุนนาค
ส่วนพระยาอรรคราชนารถภัคดี (หวาด บุนนาค) มีบุตร 11 คน
http://roikamhom.blogspot.com/2008/11/blog-post_9852.html
พระยาอรรคราชนารถภักดี (หวาด บุนนาค)
พระยาอัครราชนารถภักดี (หวาด บุนนาค) อดีตเจ้าเมืองจันทบุรี ในสมัยพระบาทสมเด็จพระจุลจอมเกล้าเจ้าอยู่หัวรัชกาลที่5 บิดาชื่อ พระยาอภัยสงคราม(นกยูง บุนนาค)และมารดาชื่อคุณหญิงปริก เป็นธิดาพระยาเสนานุชิต (นุช ณ นคร)เข้ารับราชการสมัยรัชกาลที่ ๔ เป็นหลวงวิเศษพจนกรในกรมท่า ในสมัยรัชกาลที่ ๕ เป็นพระศรีธรรมสาส์น ในกรมท่า แล้วเป็นพระยาวิชยาธิบดี ผู้ว่าราชการจังหวัดจันทบุรี ได้รับพระราชทานเครื่องราชอิสริยาภรณ์ทุติยจุลจอมเกล้า เมื่อ พ.ศ. ๒๔๓๙ และในเวลาต่อมาเป็นพระยาอรรคราชนารถภักดี ในกรมท่า
พระยาอรรคราชนารถภักดี (หวาด บุนนาค) พระศรีธรรมสาส์น'ในกรมท่า ต่อมาพ.ศ. ๒๔๓๖ ได้เป็นพระยาวิชยาธิบดีผู้ว่าราชการจังหวัดจันทบุรีได้รับพระราชทานเครื่องราชอิสริยาภรณ์ทุติยจุลจอมเกล้า เมื่อ พ.ศ. ๒๔๓๙ และในเวลาต่อมาเป็นพระยาอรรคราชนารถภักดีในกรมท่าในรัชสมัยพระบาทสมเด็จพระจุลจอมเกล้าเจ้าอยู่หัว ในขณะนั้นไทยเกิดกรณีพิพาทกับฝรั่งเศส ทำให้เมืองจันทบุรีต้องตกไปเป็นเมืองประกันของฝรั่งเศส ในปี พ.ศ. ๒๔๓๖ ทหารฝ่ายฝรั่งเศสที่เข้ามาส่วนใหญ่เป็นทหารญวนที่มาจากไซ่ง่อน รวมกำลังฝ่ายฝรั่งเศสมีประมาณ ๖๐๐ คน แยกกำลังไปรักษาอยู่สองแห่งคือ ที่ป้อมปากน้ำแหลมสิงห์และที่ตัวเมืองจันทบุรี พวกที่ไปอยู่ที่ป้อมปากน้ำแหลมสิงห์ ได้รื้อป้อมพิฆาตปัจจามิตรออกแล้วสร้างที่พักกับกองบัญชาการแทน เรียกว่า ตึกแดง และได้สร้างที่คุมขังนักโทษชาวไทยขึ้นด้วย เรียกว่าคุกขี้ไก่ ส่วนพวกที่ไปตั้งอยู่ในเมืองได้ไปอยู่ในบริเวณพื้นที่ค่ายตากสินในปัจจุบัน ฝรั่งเศสจะปกครองในส่วนกองทหารฝรั่งเศสและบุคคลที่อยู่ในความคุ้มครองของ ฝรั่งเศสเท่านั้น ส่วนไทยยังคงปกครองดินแดนนอกเขตฝรั่งเศสยึดครอง โดยมีพระยาวิชชยาธิบดี (หวาด บุนนาค) เป็นเจ้าเมืองจันทบุรี และในเวลาต่อมาพ.ศ. ๒๔๓๙เป็นพระยาอรรคราชนารถภักดี
พระยาอรรคราชนารถภักดี (หวาด บุนนาค) มี น้องชายชื่อ ตาด บุนนาค ทั้ง ๒ เป็นบุตรของพระยาอภัยสงคราม (นกยูง บุนนาค)กับคุณหญิงปริก ธิดาพระยาเสนานุชิต(นุช ณ นคร)
ส่วนพระยาอรรคราชนารถภักดี (หวาด บุนนาค)สมรสกับคุณหญิงบัว ต.จ ธิดาพระยาสมบัติวานิช (บุญศรี สมบัติศิริ) มีบุตร ๑๑ คน
ส่วนน้องชายของพระยาอรรคราชภักดี ชื่อ(ตาด บุนนาค) มีธิดา ๑ คน ชื่อโหมด ได้เข้ารับราชการฝ่ายในเป็นเจ้าจอมถวายตัวเป็นเจ้าจอมโหมดในรัชการที่๕
นีโคไล แพนเชฟ
นีโคไล แพนเชฟ (; 22 พฤษภาคม ค.ศ. 1992 –) เป็นนักกีฬาวอลเลย์บอลชาวบัลแกเรีย เขาเล่นตำแหน่งตัวดีด้านนอก ให้กับสโมสรอัสเซตซอแรซอเวียเชชูฟ ในประเทศโปแลนด์
นีโคไล แพนเชฟ เกิดในพลอฟดิฟ, ประเทศบัลแกเรีย พ่อของเขาเป็นอดีตนักกีฬาวอลเลย์บอล เขามีพี่น้อง 3 คน พี่ชายคนโตชื่อ เชฟดาร์ (เกิดในปี ค.ศ. 1987) และมีพี่น้องฝาแฝดที่อายุน้อยกว่า คือโชโน และโรซาริน (เกิด 11 ธันวาคม ค.ศ. 1994) ทั้งคู่ก็เล่นวอลเลย์บอลเช่นเดียวกัน โชโนเล่นในตำแหน่งมิอเซต ส่วนโรซารินเล่นในตำแหน่งตัวบุกแดนหลังหรือตัวตีด้านนอก ให้กับสโมสรเอฟเฟคตอร์ เคียซา
ฤดูกาล 2012/2013 เขาเล่นให้กับสโมสรเอฟเฟคตอร์ เคียซา ในประเทศโปแลนด์ ในปี ค.ศ. 2013 เขาได้ย้ายไปสโมสรอัสเซโกริโซเวียเชชูฟ และได้ทำสัญญาเป็นระยะเวลา 2 ปี ในฤดูกาลแรกของเขาได้รับรางวัลชนะเลิศจากการแข่งขันโปลิชซุปเปอร์คัพ 2013 แต่การแข่งขันโปลิชแชมเปียนชิพ ทีมชองเขาพ่ายให้กับสโมสรแปกีแยแอ สกราแบวคาตุฟ ในเดือนเมษายน ค.ศ. 2015 เขาสามารถคว้าแชมป์ โปลิชแชมเปียนชิพ 2015 ได้สำเร็จ และในเดือนเมษายน ค.ศ. 2015 เขาทำสัญญาใหม่เป็นระยะเวลา 1 ปี กับสโมสรประเทศโปแลนด์
เชฟโรเลต โคโลราโด ไฮคันทรี
เชฟโรเลต โคโลราโด ไฮคันทรี () เป็นรถยนต์ที่ผลิตโดย General Motors (GM) ทางเชฟโรเลต เซลส์ ประเทศไทย ได้เปิดตัวทำตลาดในประเทศไทย และภูมิภาคเอเชียตะวันออกเฉียงใต้ เมื่อเดือนพฤษภาคม 2558 ที่ผ่านมา
“ไฮ คันทรี่” เป็นรุ่นที่แยกออกมาของของ "เชฟโรเลต โคโรลาโด" ชื่อรุ่นไฮคันทรี แรงบันดาลใจมาจากรถกระบะขนาดใหญ่รุ่นท็อปไลน์ของเชฟโรเลตที่จัดจำหน่ายในอเมริกาเหนือ และรถกระบะขนาดกลางรุ่นท็อปไลน์ของเชฟโรเลตที่จัดจำหน่ายในประเทศบราซิล ไฮ คันทรี่ วางการตลาดไว้สำหรับเป็นรถสำหรับคนเมืองใหญ่ จึงได้ออกแบบให้มีสมรรถนะเพื่อรองรับการใช้งานอย่างสมบุกสมบัน
ภายนอกได้ใช้โคมไฟหน้าสีเข้ม กระจังหน้าสีเทาอ่อนสลับดำรวมถึงแผงกันชนเสริม และเสาหลังคากลางด้วยวัสดุพื้นผิวมันเงา ติดตั้งราวหลังคาแนวขวาง โครงเหล็กแบบสปอร์ต ลายโครเมียมด้านข้างตัวรถและกระจกมองข้าง ที่เปิดฝากระบะท้ายสีดำโครเมียมและล้ออัลลอยขนาดใหญ่ 18 นิ้ว
โคโลราโด ไฮ คันทรี ได้ใช้เครื่องยนต์ดูราแม็กซ์ ดีเซล เทอร์โบ 4 สูบ เจนเนอเรชั่นที่ 2 เครื่องยนต์ 2.8 ลิตร 200 แรงม้า ทีื 3,600 รอบ/นาที แรงบิด 500 นิวตันเมตรที่ 2,000 รอบ/นาที
ในรุ่นปรับโฉม ได้มีการใช้เครื่องยนต์แบบใหม ่คือ เครื่องยนต์ดูราแม็กซ์ 4 สูบ ดีเซลเทอร์โบ 2.5 ลิตร กำลัง 180 แรงม้า (132 กิโลวัตต์) ที่ 3,600 รอบต่อนาที แรงบิด 440 นิวตันเมตร (325 ฟุต-ปอนด์) ที่รอบต่ำ 2,000 รอบต่อนาที
เชฟโรเลต โคโลราโด ไฮ คันทรี่ สตอร์ม () เป็นรุ่นแต่งพิเศษออกมา ซึ่งได้เพิ่มอุปกรณ์ตกแต่งมากมาย เช่น สปอร์ตบาร์ ล้ออัลลอยขนาด 18 นิ้ว มือจับเปิดประตู มือจับเปิดฝาท้าย เส้นขอบหน้าต่าง กันชนท้ายพร้อมเซ็นเซอร์ถอยหลัง และ สติกเกอร์สีดำบนฝากระโปรงหน้าพร้อมโลโก้ High Country สติกเกอร์ STORM ตกแต่งด้านข้างตัวรถลายสปอร์ต และกระจกมองข้าง ส่วนสีนั้นได้ใช้สีใหม่ คือ สีน้ำเงิน Blue Me Away และมีสีเพิ่มเติมอีก 5 สี คือ สีแดง Pull Me Over Red, สีดำ Black Meet Kettle, สีขาว Summit White, สีเทาเมทัลลิก Satin Steel Grey Metallic และสีน้ำตาลเมทัลลิก Auburn Brown
ลัทธิดู๊ด
ลัทธิดู๊ด () เป็นระบบปรัชญาและการดำเนินชีวิตที่ได้รับแรงบันดาลใจจากตัวเอกเรื่อง "The Big Lebowski" ภาพยนตร์ ค.ศ. 1998 ของพี่น้องโคเอน ลัทธินี้ประกาศจุดมุ่งหมายหลักไว้ว่า เป็นการส่งเสริมลัทธิเต๋าของเล่าจื๊อให้เข้ากับยุคสมัยใหม่ ผสานกับแนวคิดสุขนิยมของเอพิคิวรัส โดยมีบุคคลต้นแบบคือ เจฟฟรีย์ "เดอะดู๊ด" ลีโบวสกี ที่แสดงโดย เจฟฟ์ บริดเจส
บ้างเห็นว่าลัทธิดู๊ดเป็นศาสนาล้อเลียน แม้ผู้ก่อตั้งและเหล่าสาวกของลัทธินี้ถือเป็นเรื่องที่จริงจังก็ตามที โดยวันที่ 6 มีนาคม ของทุกปี จะถือเป็นวันศักดิ์สิทธิ์ของลัทธิดู๊ด หรือที่เรียกกันว่า "The Day of the Dude"
ลัทธิดู๊ดก่อตั้งขึ้นเมื่อปี ค.ศ. 2005 โดย โอลิเวอร์ เบนจามิน นักข่าวที่ประจำอยู่จังหวัดเชียงใหม่ ประเทศไทย ชื่อองค์กรณ์อย่างเป็นทางการของลัทธิดู๊ดคือ "The Church of the Latter-Day Dude" สถิติเมื่อเดือนสิงหาคม ปี ค.ศ. 2014 ประมาณกันว่ามีประมาณ 250,000 คนแล้วที่ได้รับการบวชเป็น "นักบวชดู๊ด" และการแต่งงานโดยเคลอจีชาวดู๊ดได้รับการรับรองตามกฎหมายในบางรัฐของสหรัฐอเมริกา
ใจความของระบบความเชื่อของลัทธิดู๊ดคือหลักธรรมของลัทธิเต๋าที่นำมาประยุกต์ให้เข้ากับโลกปัจจุบัน โดยตัดส่วนที่เป็นอภิปรัชญาและหลักการแพทย์ทิ้งไป ลัทธิดู๊ดสนับสนุนและส่งเสริมให้ฝึก "ไปตามน้ำ" "ทำใจเย็น ๆ" และ "ปล่อยตัวตามสบาย" ในยามที่ชีวิตต้องเผชิญกับความยากลำบาก โดยเชื่อว่านี่คือหนทางเดียวในการใช้ชีวิตเพื่อให้สอดคล้องกับสภาวะของภายในและมหันตภัยจากภายนอก ลัทธิดู๊ดยังมุ่งหมายบรรเทาความรู้สึกขาดแคลนที่เกิดขึ้นจากสังคมที่เน้นหนักในเรื่องการประสบความสำเร็จและความร่ำรวย เพราะฉะนั้น ความสำราญง่าย ๆ ที่หาได้ในแต่ละวัน เช่น การอาบน้ำ โยนโบว์ลิง และสังสรรค์กับเพื่อนฝูง จึงเป็นสิ่งที่พึงปรารถนามากกว่าการสะสมทรัพย์สินและใช้จ่ายเงินทองเพื่อเติมเต็มความต้องการและให้ได้ความสุขกลับคืนมา
ยุคเอกเทเซียน
ยุคเอกเทเซียน () คือยุคที่สองในมหายุคมีโซโพรเทอโรโซอิก สัตว์หลายเซลล์ยูแคริโอตในทะเลเป็นจุดเด่นในยุคนี้ ทวีปบนโลกมีทวีปเดียวคือมหาทวีปโรดิเนีย (Rodinia Supercontinent) เพิ่งเกิดขึ้นเมื่อไม่นานมานี้เอง ยุคเอกเทเซียนเป็นยยุคที่ออกซิเจนน้อยมาก ประมาณร้อยละ 1-1.5 เท่านั้น
นกอินทรีสีน้ำตาล
นกอินทรีสีน้ำตาล(อังกฤษ:Tawny eagle-ชื่อวิทยาศาสตร์:Aquila rapax)เป็นนกล่าเหยื่อขนาดใหญ่ชนิดหนึ่ง ตัวผู้กับตัวเมียมีลักษณะใกล้เคียงกันมาก ลักษณะสีขนของพวกมันแบ่งเป็น 2 แบบคือ แบบสีเข้มจะมีสีน้ำตาลและแบบสีอ่อนจะมีสีขาวน้ำตาล ขนาด 62-78 ซม. เป็นนกล่าเหยื่อขนาดใหญ่ อาหารหลักของมันคือ หนู นกที่มีขนาดเล็กกว่า ปลา และอาหารอย่างอื่นอีกมากมาย
การล่าเหยื่อ
นกอินทรีชนิดนี้เป็นนกนักล่าตัวยงอีกชนิด ดังนั้นร่างกายของมันย่อมเป็นอาวุธสำคัญอย่างแน่นอน
ดวงตาของมัน มีความสามารถในการมองเห็นที่มีความละเอียดสูง สามารถมองเห็นเหยื่อที่อยู่ไกลออกไปได้
เมื่อมันมองเห็นเหยื่อ มันก็จะบินเข้าไปหาเหยื่ออย่างรวดเร็ว ซึ่งการบินปกติจะมีความเร็วประมาณ 45-50 กม./ชม.เป็นอย่างต่ำ เมื่อเร่งความเร็วสูงสุดประมาณ 145-180 กม./ชม. แต่เมื่อนกอินทรีสีน้ำตาลจู่โจมเหยื่อด้วยการพุ่งจู่โจมจะมีความเร็วสูงถึง 230-320 กม./ชม.
เมื่อนกอินทรีเข้าใกล้เหยื่อ มันจะใช้กรงเล็บจับและฉีกเนื้อของเหยื่อ และใช้เล็บจิกคอเหยื่อจนตาย
จงอยปากของนกอินทรีสีน้ำตาลแข็งแรงมาก มันจะใช้จงอยจิกและฉีกเนื้อของเหยื่อกินเป็นอาหาร
สภ.รอรัก
สภ.รอรัก เป็นละครซิตคอม ทางสถานีโทรทัศน์สีกองทัพบกช่อง 7 สร้างโดย บริษัท โพลีพลัส เอ็นเตอร์เทนเม้นท์ จำกัด กำกับการแสดงโดย พีรพล เธียรเจริญ ซึ่งแทนละครเรื่อง คู่กิ๊กพริกกะเกลือ ที่สิ้นสุดการออกอากาศเมื่อวันที่ 25 เมษายน พ.ศ. 2558 สภ.รอรักนำแสดงโดย จักรพันธ์ วงศ์คณิต, วิชาดา พูลผล, ธนากร ศรีบรรจง, ปิยะธิดา ชิตอรุณ 
ออกอากาศทุกวันเสาร์ เวลา 13.00 น. ตั้งแต่ 2 พฤษภาคม พ.ศ. 2558 ถึง 26 ธันวาคม พ.ศ. 2558
ดูมด ดูแมลงปอ ดูนก ดูสัญญาณเตือนจากธรรมชาติเพื่อความอยู่รอด (ภาคอีสาน)
เพลงเริ่มไตเติ้ลและเพลงจบเรื่อง
นิสิต สินธุไพร
นายนิสิต สินธุไพร (เกิด 12 มีนาคม พ.ศ. 2499) สมาชิกสภาผู้แทนราษฎรจังหวัดร้อยเอ็ด แกนนำแนวร่วมประชาธิปไตยต่อต้านเผด็จการแห่งชาติ นปช. และผู้อำนวยการสโมสรฟุตบอลร้อยเอ็ด ยูไนเต็ด
นิสิต สินธุไพร เกิดเมื่อวันที่ 12 มีนาคม พ.ศ. 2499 เป็นชาวบ้านโนนชัยศรี ตำบลโพธิ์ใหญ่ อำเภอพนมไพร จังหวัดร้อยเอ็ด เป็นนักเคลื่อนไหวคนสำคัญของภาคตะวันออกเฉียงเหนือ อดีตรับราชการครูและเคยดำรงตำแหน่งสำคัญทางการศึกษามากมาย อาทิ คณะกรรมการการประถมศึกษาจังหวัดร้อยเอ็ด ผู้นำครูภาคตะวันออกเฉียงเหนือ เป็นต้น ก่อนผันตัวเข้าสู่แวดวงการเมือง เป็นบุตรของนายใส และนางผาด สินธุไพร สำเร็จการศึกษาระดับปริญญาตรี การศึกษาศาสตร์บัณฑิต สาขาวิชาการศึกษาสังคมศึกษา จากมหาวิทยาลัยศรีนครินทรวิโรฒ วิทยาเขตมหาสารคาม โดยขณะศึกษาในระดับปริญญาตรี ได้รับแต่งตั้งให้เป็นอุปนายกองค์การนิสิตนักศึกษา, ระดับปริญญาโท รัฐศาสตร์มหาบัณฑิต จาก มหาวิทยาลัยธรรมศาสตร์ ปัจจุบันกำลังศึกษาต่อในระดับปริญญาเอก หลักสูตรปรัชญาดุษฎีบัณฑิต สาขาวิชาบริหารธุรกิจอุตสาหกรรม สถาบันเทคโนโลยีพระจอมเกล้าเจ้าคุณทหารลาดกระบัง และได้รับประกาศนียบัตรวิชาการเมืองการปกครองชั้นสูง จากสถาบันพระปกเกล้า สมรสกับ นางเอมอร สินธุไพร มีธิดา 2 คน คือ นางสาวจิราพร สินธุไพร และ นางสาวชญาภา สินธุไพร
นิสิตได้รับเลือกตั้งสมาชิกสภาผู้แทนราษฎรครั้งแรกในปี พ.ศ. 2544 ภายใต้สังกัดพรรคความหวังใหม่ ซี่งต่อมายุบรวมกับ พรรคไทยรักไทย โดยสามารถเอาชนะเจ้าของพื้นที่เก่าอย่าง นายชัชวาลย์ ชมภูแดง ต่อมาได้รับเลือกให้เป็น ส.ส. จังหวัดร้อยเอ็ด ปี พ.ศ. 2548 สังกัด พรรคไทยรักไทย โดยในขณะนั้นเป็นผู้ริเริ่มนำเสนอ โครงการอาจสามารถโมเดลหรือโมเดลแก้จนใน อำเภออาจสามารถ จังหวัดร้อยเอ็ด จนนำไปสู่การลงพื้นที่ของอดีตนายกรัฐมนตรี ทักษิณ ชินวัตร ร่วมกับคณะรัฐมนตรีและข้าราชการทุกภาคส่วน โดยมีนักการทูตจากหลายประเทศเข้าร่วมสังเกตการณ์ ได้มีการถ่ายทำรายการเรียลลิตี้โชว์ปฏิบัติการแก้จนออกอากาศทางโทรทัศน์เป็นครั้งแรก แต่โครงการไม่ได้รับการสานต่อเนื่องจากเกิดเหตุการณ์รัฐประหารในปี 2549 โครงการนี้จึงถูกพับไป ต่อมาในปี พ.ศ. 2550 ได้รับเลือกตั้งอีกครั้งภายใต้สังกัด พรรคพลังประชาชน โดยขณะนั้นดำรงตำแหน่งกรรมการบริหารพรรคพลังประชาชนและเป็นผู้ที่มีบทบาทสำคัญในการวางยุทธศาสตร์การเลือกตั้งสมาชิกสภาผู้แทนราษฎรในภาคตะวันออกเฉียงเหนือ
ต่อมาถูกตัดสิทธิ์ทางการเมือง 5 ปี กลายเป็นสมาชิก บ้านเลขที่ 109 จากคดียุบพรรคพลังประชาชน โดยหลังพ้นจากการตัดสิทธิ์ทางการเมืองได้รับการเลือกตั้ง ส.ส. อีกครั้งในปี 2557 สังกัดพรรคเพื่อไทย แต่ภายหลังศาลรัฐธรรมนูญได้วินิจฉัยให้การเลือกตั้งเป็นโมฆะ
เขาเคยจำคุกในคดี เหตุการณ์ก่อความไม่สงบของกลุ่ม นปช. เมษายน พ.ศ. 2552 ในศาลชั้นต้น ในวันที่ 5 มีนาคม พ.ศ. 2558 ต่อมาใน วันที่ 9 มีนาคม พ.ศ. 2558 เขาได้รับการประกันตัวในวงเงิน 8 แสน บาท เขาจำคุกในวันที่ 21 มีนาคม พ.ศ. 2560 ตามคำตัดสินของศาลอุทธรณ์ในคดีดังล่าว และไม่ได้รับการประกันตัวในวันดังกล่าว
นิสิต สินธุไพร ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
หลังการรัฐประหารในปี 2549 นิสิต สินธุไพร เริ่มเคลื่อนไหวในฐานะประธานกลุ่มคนรักทักษิณไม่เอาเผด็จการ โดยเคลื่อนไหวชุมนุมประท้วง คมช. ตลอดระยะเวลาการรัฐประหาร จากนั้นเป็นแกนนำ แนวร่วมประชาธิปไตยต่อต้านเผด็จการ นปก. ซึ่งต่อมาเปลี่ยนชื่อเป็น แนวร่วมประชาธิปไตยต่อต้านเผด็จการแห่งชาติ หรือ นปช. นอกจากนี้ยังเป็นผู้อำนวยการโรงเรียน นปช. ซึ่งเน้นให้ความรู้ด้านประชาธิปไตยแก่ประชาชน ปัจจุบันเป็นผู้ดำเนินรายการทาง "เปิดปมสู่ปฏิรูป" ร่วมกับนายธนาวุฒิ วิชัยดิษฐ์ และนายพิพัฒนชัย ไพบูลย์ ทางพีซทีวี
ถุงยื่นแบบเม็คเคล
ถุงยื่นแบบเม็คเคล () เป็นความผิดปกติแต่กำเนิดชนิดหนึ่ง มีลักษณะเป็นถุงยื่นแท้ของลำไส้เล็ก ประกอบด้วยส่วนที่ยังหลงเหลือของของท่อออมฟาโลมีเซนเทอริก (omphalomesenteric duct) (หรือท่อวิเทลลีน (vitelline duct) หรือ yolk stalk) เป็นความผิดปกติแต่กำเนิดของระบบทางเดินอาหารที่เกิดขึ้นบ่อยที่สุด พบในประมาณ 2% ของประชากร โดยพบในเพศชายมากกว่าเพศหญิง
ถุงยื่นแบบเม็คเคลได้รับการอธิบายครั้งแรกโดย Fabricius Hildanus ในคริสต์ศตวรรษที่ 16 และต่อมาได้รับการตั้งชื่อตาม Johann Friedrich Meckel ซึ่งอธิบายต้นกำเนินทางคัพภวิทยาของโครงสร้างถุงยื่นเช่นนี้เอาไว้เมื่อ ค.ศ. 1809
โนเกีย ลูเมีย 1320
โนเกีย ลูเมีย 1320 () เป็นสมาร์ตโฟนแบบแฟบเล็ต ในตระกูลซีรีย์ลูเมีย พัฒนาโดยบริษัทโนเกีย ทำงานบนระบบปฏิบัติการวินโดวส์โฟน 8 โดยเปิดตัวที่งาน Nokia World เมื่อวันที่ 22 ตุลาคม พ.ศ. 2556 และเปิดตัวในทวีปเอเชียในไตรมาสแรกของปี พ.ศ. 2557 พร้อมทั้งยังได้เปิดตัวที่ประเทศอินเดีย ในช่วงเดือนมกราคม พ.ศ. 2557 ด้วยเช่นกัน คุณสมบัติเด่น มีหน้าจอมีขนาด 6 นิ้ว ใช้เทคโนโลยี ClearBlack IPS LCD display ทำให้มีขนาดหน้าจอใหญ่สุดของวินโดวส์โฟนเทียบเท่า Nokia Lumia 1520
วอลเลย์บอลชายในเอเชียนเกมส์ 1962
วอลเลย์บอลชายในเอเชียนเกมส์ 1962 ได้มีการจัดขึ้นในจาการ์ตา, ประเทศอินโดนีเซีย ตั้งแต่วันที่ 25 สิงหาคม – 2 กันยายน พ.ศ. 2505
"* ขอถอนตัว"
วอลเลย์บอลหญิงในเอเชียนเกมส์ 1962
วอลเลย์บอลหญิงในเอเชียนเกมส์ 1962 ได้มีการจัดขึ้นในจาการ์ตา, ประเทศอินโดนีเซีย ตั้งแต่วันที่ 25 สิงหาคม – 27 สิงหาคม พ.ศ. 2505
วอลเลย์บอลในเอเชียนเกมส์ 1962
การแข่งขันวอลเลย์บอลในเอเชียนเกมส์ 1962 จัดขึ้นที่ จาการ์ตา, ประเทศอินโดนีเซีย
การจับสลากแบ่งสายมีขึ้นเมื่อวันที่ 23 สิงหาคม พ.ศ. 2505
"* ขอถอนตัว"
วอลเลย์บอลชาย 9 คนในเอเชียนเกมส์ 1962
วอลเลย์บอลชาย 9 คนในเอเชียนเกมส์ 1962 ได้มีการจัดขึ้นในจาการ์ตา, ประเทศอินโดนีเซีย ตั้งแต่วันที่ 25 สิงหาคม – 1 กันยายน พ.ศ. 2505
วอลเลย์บอลหญิง 9 คนในเอเชียนเกมส์ 1962
วอลเลย์บอลหญิง 9 คนในเอเชียนเกมส์ 1962 ได้มีการจัดขึ้นในจาการ์ตา, ประเทศอินโดนีเซีย ตั้งแต่วันที่ 25 สิงหาคม – 31 สิงหาคม พ.ศ. 2505
กีฬาระบำใต้น้ำในโอลิมปิกฤดูร้อน 2016
กีฬาระบำใต้น้ำในโอลิมปิกฤดูร้อน 2016 จัดแข่งขันที่ริโอเดอจาเนโร ประเทศบราซิล แข่งขัน 2 ประเภท คือ ประเภทหญิงคู่และทีมหญิงและจัดแข่งสำหรับผู้หญิงเท่านั้น แข่งระหวังวันที่ 15–20 สิงหาคม ค.ศ. 2016 โดยมีนักกีฬาได้รับโควต้าเข้าแข่งขันทั้งสิ้น 100 คน
สำหรับประเภททีมหญิงจะมีผู้ผ่านการคัดเลือกทั้งหมด 8 ทีม ได้แก่ ทีมชนะเลิศของแต่ละทวีป 5 ทีม และอีก 3 ทีมที่ดีที่สุดจากการแข่งขันระบำใต้น้ำในโอลิมปิกฤดูร้อน 2016 รอบคัดเลือก ส่วนประเภทหญิงคู่มีทั้งหมด 24 ทีมที่จะได้รับสิทธิ์เข้าแข่งขัน โดย 8 ทีมจะเป็นเช่นเดียวกับประเภททีมหญิงและอีก 16 ทีมจากทีมที่ดีที่สุดจากการแข่งขันระบำใต้น้ำในโอลิมปิกฤดูร้อน 2016 รอบคัดเลือก สำหรับเจ้าภาพนั้นจะได้รับการพิจารณาาสิทธิ์ในโควตาของแพนอเมริกา
วอลเลย์บอลชายทีมชาติบัลแกเรีย
วอลเลย์บอลชายทีมชาติบัลแกเรีย () เป็นทีมชาติของประเทศบัลแกเรีย ทีมนี้ได้รับการบริหารโดยสหพันธ์วอลเลย์บอลบัลแกเรีย และเป็นส่วนหนึ่งในการแข่งขันวอลเลย์บอลระดับนานาชาติ
ผลงานทีมล่าสุดสามารถคว้าอันดับที่ 3 จาก 3 รายการ คือวอลเลย์บอลชายชิงแชมป์โลก 2006, วอลเลย์บอลชายเวิลด์คัพ 2007 และวอลเลย์บอลชายชิงแชมป์ยุโรป 2009
พรรคแรงงาน (ประเทศออสเตรเลีย)
พรรคแรงงาน () หรือย่อว่า ALP หรือ Labor หรือ Labour(ก่อน พ.ศ. 2455) เป็นพรรคการเมืองในประเทศออสเตรเลีย มีสาขาพรรคในทุกรัฐ มีนายบิล ชอร์ทเทิน เป็นหัวหน้าพรรคและผู้นำฝ่ายค้านในสภาผู้แทนราษฎร นางแทนย่า ไพลเบอร์เซก เป็นรองหัวหน้าพรรคและรองผู้นำฝ่ายค้านในสภาผู้แทนราษฎร
พรรคอนุรักษนิยมแห่งแคนาดา
พรรคอนุรักษนิยมแห่งแคนาดา (, หรือรู้จักในชื่อ Tories) เป็นพรรคการเมืองในประเทศแคนาดา ก่อตั้งในปี พ.ศ. 2546 หลังจากการรวมตัวของพรรคพันธมิตรแคนาดา และ พรรคอนุรักษนิยมก้าวหน้าแห่งแคนาดา เขานำพรรคชนะการเลือกตั้งในปี พ.ศ. 2549 ได้เป็นรัฐบาลเสียงข้างน้อย จนกระทั่ง การเลือกตั้งเมื่อปี พ.ศ. 2554 จึงสามารถนำพรรคจัดตั้งรัฐบาลเสียงข้างมากได้เป็นครั้งแรก หลังพรรคแพ้การเลือกตั้งเมื่อปี พ.ศ. 2558 ทำให้นายสตีเฟน ฮาร์เปอร์ ลาออกจากหัวหน้าพรรคหลังดำรงตำแหน่งกว่า 11 ปี
พรรคเสรีนิยมแห่งแคนาดา
พรรคเสรีนิยมแห่งแคนาดา (, ) เป็นพรรคการเมืองที่เก่าแก่ที่สุดในประเทศแคนาดา ก่อตั้งในปี พ.ศ. 2410 มีนาย จัสติน ทรูโด เป็น หัวหน้าพรรคตั้งแต่ พ.ศ. 2556 พรรคมีจุดยืนเป็นกลางในการเมืองแคนาดา โดยที่จุดยืนจะซ้ายกว่าพรรคอนุรักษนิยม แต่ขวากว่าพรรคประชาธิปไตยใหม่ พรรคเสรีนิยมครองอำนาจในรัฐบาลถึง 69 ปีในศตวรรษที่ 20
ภัทรพล รักษนคร
พลโท ภัทรพล รักษนคร ผู้ทรงคุณวุฒิพิเศษกองทัพบก
พลโท ภัทรพล รักษนคร มีชื่อเล่นว่า "อ๋อง" สมรสกับ ผู้ช่วยศาสตราจารย์ กุลจิรา รักษนคร มีบุตรสาวด้วยกัน 3 คน คือ 1.นางสาว ภาพิชญ์ รักษนคร 
2.นางสาว วริษฐา รักษนคร
3.นางสาว ชญานิศ รักษนคร
จบการศึกษาระดับมัธยมศึกษาที่โรงเรียนวัดบวรนิเวศ จากนั้นเข้ารับการศึกษาที่โรงเรียนเตรียมทหาร รุ่นที่ 16 และเข้ารับการศึกษาต่อเนื่องที่โรงเรียนนายร้อยพระจุลจอมเกล้า รุ่นที่ 27 รุ่นเดียวกับ พลเอก กัมปนาท รุดดิษฐ์ ผู้ช่วยผู้บัญชาการทหารบก , พลเอก เฉลิมชัย สิทธิสาท ผู้ช่วยผู้บัญชาการทหารบก , พลเอก เครือนาค เกิดขำ อดีตผู้ทรงคุณวุฒิพิเศษกองทัพบก และพลโท ธวัช สุกปลั่ง แม่ทัพภาคที่ 2
การเลือกตั้งสหพันธรัฐในแคนาดา พ.ศ. 2558
การเลือกตั้งสหพันธรัฐในแคนาดา พ.ศ. 2558 จัดขึ้นเมื่อวันที่ 19 ตุลาคม พ.ศ. 2558 การเลือกตั้งครั้งนี้เป็นการเลือกตั้งสหพันธรัฐครั้งที่ 42 เพื่อเลือกสมาชิกสภาสามัญชนแห่งแคนาดา จำนวนทั้งหมด 338 ที่นั่ง โดยเพิ่มอีก 30 ที่นั่งจากการเลือกตั้งครั้งที่แล้ว ผลการเลือกตั้งเป็นชัยชนะของพรรคเสรีนิยมซึ่งได้รับที่นั่ง 184 ที่นั่ง ส่วนพรรครัฐบาลเดิมอย่างพรรคอนุรักษนิยมแพ้การเลือกตั้งโดยได้รับที่นั่ง 99 ที่นั่ง พรรคประชาธิปไตยใหม่ ไดัรับที่นั่ง 44 ที่นั่ง กลับไปเป็นพรรคการเมืองที่สามอีกครั้ง พรรคบล็อกเกเบกัว (Bloc Québécois) ไดัรับที่นั่ง 10 ที่นั่ง พรรคกรีน ได้รับที่นั่ง 1 ที่นั่ง หลังประกาศผลการเลือกตั้ง นายสตีเฟน ฮาร์เปอร์ ประกาศลาออกจากหัวหน้าพรรคอนุรักษนิยมและยอมรับความพ่ายแพ้ เพื่อเปิดทางให้นายจัสติน ทรูโดหัวหน้าพรรคเสรีนิยมดำรงตำแหน่งนายกรัฐมนตรีและสามารถจัดตั้งรัฐบาลเสียงข้างมากได้อีกครั้งในรอบ 9 ปี
สภาสามัญชนแห่งแคนาดา
สภาสามัญชนแห่งแคนาดา (, )เป็นสภาล่างในรัฐสภาแห่งแคนาดา ประกอบไปด้วยสมาชิกสภาสามัญชน หรือสมาชิกสภาผู้แทนราษฎร อันมาจากการเลือกตั้งทุกสี่ปี ในปัจจุบันมีสมาชิกสภาจำนวน 338 ที่นั่ง จากการเลือกตั้งสหพันธรัฐในแคนาดา พ.ศ. 2558 โดยมีวาระการดำรงตำแหน่งคราวละ 4 ปี การประชุมสภาจัดขึ้นที่ ห้องโถงกลางของตึกรัฐสภา ที่ Parliament Hill, ออตตาวา, รัฐออนแทรีโอ
เฮลเลอ ทัวนิง-สมิต
เฮลเลอ ทัวนิง-สมิต () เกิดเมื่อวันที่ 14 ธันวาคม พ.ศ. 2509 เป็นอดีตนายกรัฐมนตรีแห่งเดนมาร์กและอดีตหัวหน้าพรรคประชาธิปไตยสังคม
ลาร์ส เลิกเกอ รัสมุสเซิน
ลาร์ส เลิกเกอ รัสมุสเซิน () เกิดเมื่อวันที่ 15 พฤษภาคม พ.ศ. 2507 เป็นนายกรัฐมนตรีแห่งเดนมาร์ก และหัวหน้าพรรคเวนสดรา (เดนมาร์ก) หรือพรรคเสรีนิยมคนปัจจุบัน
ปาล์มชาแมรอปส์
ปาล์มชาแมรอปส์ (; ) เป็นปาล์มชนิดเดียวในสกุล "Chamaerops" มีถิ่นกำเนิดในบริเวณเมดิเตอร์เรเนียน นิยมปลูกเป็นไม้ประดับ ใบอ่อนสามารถรับประทานได้ และนำมาทำของใช้ได้ และมีการใช้พืชชนิดนี้ในการแพทย์ท้องถิ่นของแอลจีเรีย
ปาล์มชาแมรอปส์เป็นปาล์มแตกกอ สูงได้ถึง 5 เมตร ลำต้นมีเส้นผ่านศูนย์กลาง 30 เซนติเมตร มีเส้นใยติดแน่นที่โคนกาบ ใบรูปพัด ขอบใบจักลึกครึ่งใบ ขนาด 80 เซนติเมตร หลังใบมีนวลสีขาว ก้านใบยาว 50 เซนติเมตร ขอบก้านมีหนามแหลม ช่อดอกสั้น ออกระหว่างกาบใบ มีทั้งดอกแยกเพศและดอกสมบูรณ์เพศอยู่บนต้นเดียว ผลกลม ขนาด 1-2 เซนติเมตร เมื่อสุกมีสีเหลืองอมส้ม
ปาล์มชาแมรอปส์มี 3 พันธุ์พืช (variety) 2 พันธุ์เพาะ (cultivar) ได้แก่:
วอลเลย์บอลชายชิงแชมป์ยุโรป 2015 รอบคัดเลือก
นี้เป็นบทความเกี่ยวกับการคัดเลือกวอลเลย์บอลชายชิงแชมป์ยุโรป 2015
รอบแรกจัดขึ้นระหว่างวันที่ 9–18 พฤษภาคม ค.ศ. 2014 โดยการแข่งขันจะมี 12 ทีมที่เข้าร่วมแข่งขัน และจะเอา 2 ทีมแรกของกลุ่ม ไปแข่งขันในรอบที่ 2 ต่อไป
The tournament was held at the Morača Sports Center in Podgorica, Montenegro and Dom odbojke - Bojan Stranić in Zagreb, Croatia.
พรรคเวนสเตร (เดนมาร์ก)
พรรคเวนสเตร มีชื่อเต็มว่า เวนสเตร พรรคเสรีนิยมแห่งเดนมาร์ก (, ) เป็นพรรคการเมืองในประเทศเดนมาร์ก ก่อตั้งในปี พ.ศ. 2413 มีนายลารส์ ล็อกเก ราสมุสเซนนายกรัฐมนตรีแห่งเดนมาร์ก และหัวหน้าพรรคคนปัจจุบัน
การเลือกตั้งทั่วไปในเดนมาร์ก พ.ศ. 2558
การเลือกตั้งทั่วไปในเดนมาร์ก พ.ศ. 2558 จัดขึ้นในวันที่ 18 มิถุนายน พ.ศ. 2558 เพื่อเลือกสมาชิกสภาผู้แทนราษฎร(โฟลเกททิง)ใหม่จำนวน 179 คน โดยมาจากเดนมาร์ก 175 คน หมู่เกาะแฟโร 2 คน และ กรีนแลนด์ 2 คน การเลือกตั้งครั้งนี้เป็นการเลือกตั้งก่อนกำหนด การเลือกตั้งครั้งนี้เป็นชัยชนะของพรรคฝ่ายค้านร่วมฝ่ายขวานำโดยพรรคเสรีนิยมได้ที่นั่งรวมกัน 90 ที่นั่งซึ่งสามารถครองเสียงข้างมากในสภาได้แล้ว ส่วนรัฐบาลผสมฝ่ายซ้ายเดิมนำโดยพรรคประชาธิปไตยสังคมแพ้การเลือกตั้ง แม้พรรคประชาธิปไตยสังคมจะมีที่นั่งในสภามากที่สุด แต่เมื่อรวมกับพรรคร่วมรัฐบาลจะได้ที่นั่งรวม 85 ที่นั่ง และ 4 ที่นั่งจากหมู่เกาะแฟโร และ กรีนแลนด์ โดยที่นายลาร์ส เลิกเกอ รัสมุสเซิน สามารถจัดตั้งรัฐบาลเสียงข้างน้อยโดยมีเพียงพรรคเสรีนิยมพรรคเดียวซึ่งอาศัยเสียงสนับสนุนจากพรรคฝ่ายขวาอื่นๆในโฟลเกททิง
ยุคคาลิมเมียน
ยุคคาลิมเมียน()อยู่ระหว่าง1,600ล้านปีมาแล้วถึง1,400ล้านปีมาแล้ว ในยุคนี้มีสัตว์หลายเซลล์เกิดขึ้นเป็นครั้งแรก ในยุคนี้ยังไม่พบสิ่งมีชีวิตที่มองเห็นด้วยตาเปล่า และยังไม่พบสิ่งมีชีวิตใดๆ บนพื้นดิน สัตว์ในยุคนี้ส่วนใหญ่เป็นโพรทิสตา,โครมาลวีโอตาและจุลชีพอื่นๆ อีกมากมาย ทวีปในยุคนี้คือมหาทวีปโรดิเนีย
การเลือกตั้งทั่วไปในเดนมาร์ก พ.ศ. 2554
การเลือกตั้งทั่วไปในเดนมาร์ก พ.ศ. 2554 จัดขึ้นเมื่อวันที่ 15 กันยายน พ.ศ. 2554 เพื่อเลือกสมาชิกสภาผู้แทนราษฎร(โฟลเกททิง)ใหม่จำนวน 179 คน โดยมาจากเดนมาร์ก 175 คน หมู่เกาะแฟโร 2 คน และ กรีนแลนด์ 2 คน การเลือกตั้งครั้งนี้เป็นชัยชนะของพรรคฝ่ายค้านฝ่ายซ้ายนำโดยพรรคประชาธิปไตยสังคมได้ที่นั่งรวมกัน 92 ที่นั่ง ส่วนรัฐบาลผสมฝ่ายขวาเดิมนำโดยพรรคเสรีนิยมแพ้การเลือกตั้งโดยได้ที่นั่งรวมกัน 87 ที่นั่ง
คูล (วงดนตรีเกาหลีใต้)
คูล (; ) เป็นศิลปินเคป๊อปจากประเทศเกาหลีใต้ เปิดตัวในปี 1994
มหายุคนีโอโพรเทอโรโซอิก
มหายุคนีโอโพรเทอโรโซอิก()ต่อจากมหายุคมีโซโพรเทอโรโซอิกและก่อนหน้ามหายุคพาลีโอโซอิกอยู่ในบรมยุคโพรเทอโรโซอิกยุคนี้อยู่ระหว่าง1,000ล้านปีมาแล้วถึง542ล้านปีมาแล้ว ในมหายุคนี้ประกอบด้วย 3 ยุค คือ ยุคโทเนียน,ยุคไครโอจีเนียน,ยุคอีดีแอคารัน สิ่งมีชีวิตอยู่ในทะเล เป็นสิ่งมีชีวิตหลายเซลล์และสัตว์ยุคแรกสุด ซึ่งต้นมหายุคนี้มีสัตว์หลายเซลล์,โพรทิสตา,โครมาลวีโอตา พวกนี้เป็นส่วนมาก กลางมหายุคมีนำแข็งปกคลุมทั่วโลก ซึ่งเราเรียกปรากฏการณ์นี้ว่า ปรากฏการณ์โลกบอลหิมะ(Snowball earth). ช่วงปลายยุคชีวิตเริ่มมีวงเวียนแห่งชีวิตมากขึ้น สัตว์ที่มองเห็นได้เกิดขึ้นในยุคนี้ แล้วโลกจึงไม่ไดเว่างเปล่าอีกต่อไปแล้ว เราเรียนยุคนี้ว่ายุคอีดีแอคารัน(Ediacaran period)ซึ่งช่วงต้นยุคถึงกลางยุค มหาทวีปแพนโนเทีย
ได้เกิดขึ้นในมหายุคนี้
พรรคประชาธิปไตยสังคม (เดนมาร์ก)
พรรคประชาธิปไตยสังคม (, ) เป็นพรรคการเมืองในประเทศเดนมาร์ก มีนาง Mette Frederiksen เป็นหัวหน้าพรรค
โรงเรียนนานาชาติโจซูอิกัน กรุงเทพ
โรงเรียนนานาชาติโจซูอิกัน กรุงเทพ (JBIS; 如水館バンコク高等部 "Josuikan Bankoku Kōtōbu") เป็นโรงเรียนมัธยมศึกษาญี่ปุ่นนานาชาติในเขตมีนบุรี กรุงเทพมหานคร โรงเรียนนี้เป็นสาขาของโรงเรียนเอกชนในญี่ปุ่น "Shiritsu zaigai kyoiku shisetsu" ()
โรงเรียนนี้ดำเนินการโดย Josuikan Education Co., Ltd. (ジョスイカン　エデュケイション　カンパニー "Josuikan Edyukeshon Kanpanī")
โรงเรียนสมาคมไทย-ญี่ปุ่น
โรงเรียนสมาคมไทย-ญี่ปุ่น ( "Tai-hi Kyōkai Gakkō" หรือ バンコク日本人学 "Bankoku Nihonjin Gakkō"; ) เป็นโรงเรียนญี่ปุ่นในเขตห้วยขวาง กรุงเทพมหานคร ตั้งอยู่บนถนนพระราม 9 และสนับสนุนโดยสมาคมไทย-ญี่ปุ่น เปิดรับนักเรียนเข้าศึกษาระดับมัธยมศึกษาปีที่ 1 - 3 และรับเฉพาะแต่นักเรียนญี่ปุ่นเท่านั้น
พรรคประชาธิปไตยสังคมแห่งเยอรมนี
พรรคประชาธิปไตยสังคมแห่งเยอรมนี (, , SPD) เป็นพรรคการเมืองในประเทศเยอรมนี มีนาย Martin Schulz เป็นหัวหน้าพรรค
สถานีพอร์ตกลัง
สถานีพอร์ตกลัง () เป็นสถานีรถไฟฟ้าของรถไฟชานเมืองเคทีเอ็ม ตั้งอยู่ในเมืองพอร์ตกลัง, รัฐเซอลาโงร์, ประเทศมาเลเซีย เป็นสถานีปลายทางของรถไฟชานเมืองสายพอร์ตกลัง โดยตัวสถานีตั้งอยู่ใกล้ท่าเรือฝั่งใต้, ศูนย์อพยพพอร์ตกลัง และโรงเรียนหลายแห่ง ส่งผลให้มีผู้โดยสารมาใช้บริการสถานีแห่งนี้เป็นจำนวนมาก
สถานีอัมปัง
สถานีอัมปัง () เป็นสถานีรถไฟฟ้ารางเบา สายอัมปัง ตั้งอยู่ในรัฐเซอลาโงร์ ประเทศมาเลเซีย ดำเนินการโดยบริษัท รถไฟเร็วกัวลาลัมเปอร์ (แรพิดเรล) เป็นสถานีปลายทางฝั่งตะวันออกของสาย ตัวสถานีเปิดทำการพร้อมกับอีก 17 สถานีที่เหลือของสาย ในวันที่ 16 ธันวาคม พ.ศ. 2539 โดยสถานีนี้มีศูนย์ซ่อมบำรุงรถไฟฟ้าด้วย
บรมยุคโพรเทอโรโซอิก
บรมยุคโพรเทอโรโซอิก()คือช่วงเวลาหนึ่งทางธรณีกาล อยู่ระหว่าง 2,500 ล้านปีมาแล้วถึง 542 ล้านปีมาแล้ว ยุคนี้เป็นยุคที่โพรแคริโอตเริ่มพัฒนามาเป็นยูแคริโอต และสัตว์หลายเซลล์ ในช่วงยุคคาลิมเมียนหรือประมาณ 1,600-1,400 ล้านปีมาแล้ว บรมยุคนี้นับตั้งแต่ ออกซิเจนอีเวนท์ จากสโทรมาโทไลต์ เมื่อต้นยุคไซดีเรียนซึ่งทำให้เกิดสนิมมากมาย เพราะออกซิเจนที่มากขึ้น ทำให้ไปออกซิไดซ์กับธาตุเหล็กในทะเล จึงทำให้เกิดทะเลสนิมขึ้นเต็มไปหมด
"ปัจจุบันยังไม่มีอ้างอิงใดๆ"
หัวเหยียนจิงก่านอิ้งลวื่อจี้
หัวเหยียนจิงก่านอิ้งลวื่อจี้ (華嚴經感應略記) หรือ ต้าฟางกว่างฝอหัวเหยียนจิงก่านอิ้งลวื่อจี้ (大方廣佛華嚴經感應略記) รวบรวมโดยพระเถระหยุนชี จู้หง 雲棲祩宏 เกิด 1535 - มรณะ 1615) พระสงฆ์รูปสำคัญในสมัยราชวงศ์หมิง ว่าด้วยเรื่องราวปฏิหาริย์เกี่ยวกับอวตังสกสูตร ชื่อของปกรณ์เล่มนี้มีความหมายว่า "บันทึกสังเขปว่าด้วยอานิสงส์เกี่ยวกับอวตังสกสูตร"
เนื้อหาของ "หัวเหยียนจิงก่านอิ้งลวื่อจี้" เกี่ยวกับผลของการเคารพบูชา การสวดสาธยาย และการปฏิบัติตามอวตังสกสูตร ส่วนใหญ่ล้วนแต่เป็นเรื่องในทำนองปาฏิหาริย์ช่วนให้ผู้คนเชื่อถือศรัทธาในพระสูตรนี้ รวมถึงสรัทธาในนิกายหัวเหยียน
ต่อไปนี้เป็นเนื้อหาบางส่วนจาก "หัวเหยียนจิงก่านอิ้งลวื่อจี้" ซึ่งมีเนื้อความสั้นๆ ว่าด้วยเหตุการณ์เป็นตอนๆ ต่างกรรมต่างวาระ กัน เช่น เมื่อครั้งที่พระพุทธภัทระเดินทางจากชมพูทวีปมาแปลพระอวตังสกสูตรจากภาษาสันสกฤตเป็นภาษาจีน ที่อาณาจักรโห้วฉิน ในยุคหนานเป่ยเฉา ราวปีค.ศ. 418 ท่านพำนักอยู่ที่วัดเซี่ยซือคง เมืองหยางโจว ในวัดนั้นมีสระบัวอยู่ด้านหน้าห้องทำงานของท่าน ทุกๆ วันจะมีกุมารในชุดเขียว 2 คน ปรากฏกายจากสระแห่งนั้น แล้วทำความสะอาดห้องของท่าน ช่วยฝนหมึก และคอยปรนนิบัติรับใช้ ครั้นถึงยามสายัณห์ก็หวนคืนสู่สระบัวอีกครา (เรื่อง "สองกุมารมงคลนิมิต" - 双童现瑞)
อีกเรื่องเกิดขึ้นในสมัยราชวงศ์ถัง มีบรรพชิตรูปหนึ่งนามว่า พระฮุ่ยโย่ว อยู่ ณ อารามฉงฝู ในราชธานีฉางอัน มีวัตรปฏิบัติเคร่งครัดแข็งขัน ถวายตัวเป็นศิษย์พระจื้อเหยียนคอยรับใช้อุปัฏฐากท่าน ภาวนาตามแนวทางนิกายอวตังสกะ หรือนิกายฮว๋าเหยียน ท่านเฝ้าสวดภาวนาพระสูตรนี้ทุกวันนับแต่ทิวาจวบราตรี ท่านจะจุดธูปบูชาสาธยายพระสูตร ช่วงตถาคตนิรมิตวรรค(如來出現品) มีอยู่ครั้งหนึ่ง ขณะสาธยายพระสูตรอยู่นั้นพระโพธิสัตว์ถึง 10 องค์ ปรากฏกายขึ้นจากผืนปฐพี ฉวีวรรณสีสุวรรณงามอร่าม ส่องแสงประกายเจิดจ้า แต่ละพระองค์ประทับอยู่บนดอกบัว พระโพธิสัตว์ล้วนประณมกรสดับพระสูตรบรรพนี้ด้วยจิตมั่นคงไม่วอกแวก เมื่อท่านธาธยายจบลง พระโพธิสัตว์ก็อันตรธานหายไป (เรื่อง "โพธิสัตว์ปรากฏ" - 菩萨涌现)
เรื่อง "พระธาตุปรากฏในปาก" (口获舍利)
" ... สมัยราชวงศ์ถัง ฝานเสวียนจื้อ ชาวเมืองอันติ้ง ครั้งยังเยาว์วัยถวายตัวเป็นศิษย์พระเถระตู้ซุ่น ท่านตู้ซุ่นสั่งให้สวดอวตังสกสูตรอยู่เป็นนิจ จดจ่อตั้งใจกับพระสูตรนี้ สาธยายบทสมันตภัทรจริยาปณิธานวรรค สวดพระสูตรแต่ละครั้ง มักปรากฏพระธาตุขึ้นในปาก รวมแล้วได้ประมาณหนึ่งร้อยองค์ ... "
หมายเหตุ - ต่อมา ฝานเสวียนจื้อ ไปบำเพ็ญภาวในถ้ำฉื๋อซา เมืองฟางโจว กลางวันสวดอวตังสกสูตร กลางคืนนั่งสมาธิ กล่าวกันว่าเพราะท่านเคารพพระสูตรนี้ จึงปรากฏมงคลลักษณ์ เทพยาดาคุ้มครองท่าน
ถุงยื่น
ถุงยื่น () เป็นศัพท์ทางการแพทย์หรือกายวิภาคหมายถึงการมีส่วนโป่งยื่นออกมาจากโครงสร้างปกติของร่างกาย อาจแบ่งออกเป็นถุงยื่นแท้หรือถุงยื่นเทียม ขึ้นอยู่กับว่าชั้นของโครงสร้างที่ยื่นออกมานั้นประกอบด้วยชั้นโครงสร้างใดบ้าง
เซเดอู/เซเอ็สอู
พรรคสหภาพประชาธิปไตยคริสเตียนและพรรคสหภาพสังคมคริสเตียน () มีชื่อย่อว่า เซเดอู/เซเอ็สอู () หรือเรียกรวมกันว่า the Union เป็นกลุ่มการเมืองในประเทศเยอรมนี ก่อตั้งหลังจากสงครามโลกครั้งที่ 2 โดยทั้ง 2 พรรคมีอุดมการณ์และจุดยืนเดียวกันคือ ประชาธิปไตยคริสเตียนและกลาง-ขวา ตามลำดับ โดยพรรคสหภาพประชาธิปไตยคริสเตียนจะทำงานในทุกรัฐ ยกเว้นรัฐบาวาเรียซึ่งพรรคสหภาพสังคมคริสเตียนจะทำงานรัฐนี้รัฐเดียว โดยทั้ง 2 พรรคจะนั่งเป็นกลุ่มเดียวในสภาผู้แทนราษฎร มีอังเกลา แมร์เคิล นายกรัฐมนตรีแห่งเยอรมนีคนปัจจุบันเป็นหัวหน้าพรรค
ยุคสตาทีเรียน
ยุคสตาทีเรียน()คือยุคสุดท้ายในมหายุคแพลีโอโพรเทอโรโซอิกอยู่ระหว่าง 1,800 ล้านปีมาแล้วถึง 1,600 ล้านปีมาแล้ว ต่อจากยุคออโรซีเรียน (ระวังสับสนกับยุคออร์โดวิเชียน) และก่อนหน้ายุคคาลิมเมียน ในยุคนี้ปรากฏเห็นเด่นชัดว่าสิ่งมีชีวิตพวกยูแคริโอตเซลล์เดียวแพร่พันธุ์มากช่วงนี้ ยูแคริโอต ส่วนใหญ่เป็นยูแบคทีเรีย มองไม่เห็นด้วยตาเปล่า บนผืนดินยังว่างเปล่า
เหงียน เตี๊ยน เหญิ่ต
เหงียน เตี๊ยน เหญิ่ต (; 5 เมษายน ค.ศ. 1990 —) เป็นนักกีฬาฟันดาบประเภทเอเป้ชาวเวียดนาม เขาถนัดมือขวา
ในปี ค.ศ. 2011 เขาได้รับรางวัลเหรียญทองแดงในการแข่งขันเอเป้บุคคลในซีเกมส์ 2011
เขาได้รับหน้าที่เป็นผู้ถือธงชาติเวียดนามนำหน้าคณะนักกีฬาเวียดนามในพิธีเปิดโอลิมปิกฤดูร้อน 2012 เมื่อวันที่ 27 กรกฎาคม ค.ศ. 2012
เขาได้เข้าร่วมการแข่งขันในกีฬาโอลิมปิกฤดูร้อน 2012 เขาแข่งกีฬาฟันดาบในประเภทเอเป้บุคคล
ในปี ค.ศ. 2015 เขาได้รับเหรียญทองจากการแข่งขันซีเกมส์ 2015ในประเภทเอเป้บุคคล โดยเอาชนะลิม เว่ย เหวิน จากสิงคโปร์ ในรอบชิงชนะเลิศด้วยคะแนน 15:8
พรรคประชาธิปไตยใหม่ (ประเทศแคนาดา)
พรรคประชาธิปไตยใหม่ (, หรือรู้จักในชื่อ NDP)เป็นพรรคการเมืองที่มีอุดมการณ์ประชาธิปไตยสังคมนิยมในประเทศแคนาดา หัวหน้าพรรคคนปัจจุบัน คือ นายโธมัส มัลแคร์ ผู้นำฝ่ายค้านในสภาสามัญชน หลังจาก แจ็ก เลย์ตัน อดีตหัวหน้าพรรคเสียชีวิตลง ในการเลือกตั้งเมื่อปี พ.ศ. 2554 พรรคได้เป็นพรรคฝ่ายค้านหลักอย่างเป็นทางการครั้งแรกในประวัติศาสตร์
พรรคสหภาพประชาธิปไตยคริสเตียน (เยอรมนี)
พรรคสหภาพประชาธิปไตยคริสเตียนแห่งเยอรมนี () มีชื่อย่อว่า เซเดอู เป็นพรรคการเมืองในประเทศเยอรมนี ก่อตั้งหลังจากสงครามโลกครั้งที่ 2 โดย ค็อนราท อาเดอเนาเออร์ อดีตนายกรัฐมนตรี และ Andreas Hermes โดยมีอุดมการณ์และจุดยืนคือ ประชาธิปไตยคริสเตียนและกลาง-ขวา ตามลำดับ ซึ่งพรรคสหภาพประชาธิปไตยคริสเตียนจะทำงานในทุกรัฐ ยกเว้นรัฐบาวาเรีย โดยจะนั่งเป็นกลุ่มเดียวกันกับพรรคสหภาพสังคมคริสเตียนในสภาผู้แทนราษฎร (Bundestag)